2023 6 16
LT
Europos Sąjungos oficialusis leidinys
C 214/179 2023 m. sausio 17 d., antradienis
Pakeitimas 14 Pasiūlymas dėl reglamento 30 konstatuojamoji dalis Komisijos siūlomas tekstas (30)
Pakeitimas
turint tikslą užtikrinti, kad kompetentingos institucijos galėtų tinkamai tvarkyti joms pateiktus su atliekų vežimu susijusius dokumentus, būtina įpareigoti pranešėją pateikti patvirtintą šių dokumentų vertimą į toms valdžios institucijoms priimtiną kalbą, joms to paprašius;
(30)
turint tikslą užtikrinti, kad kompetentingos institucijos galėtų tinkamai tvarkyti joms pateiktus su atliekų vežimu susijusius dokumentus ir kad sykiu nebūtų užkraunama nereikalinga administracinė našta, pranešėjas turėtų pateikti pranešimus, informaciją, dokumentus ar kitus informacinius duomenis atitinkamų kompetentingų institucijų valstybės narės oficialia kalba arba anglų kalba.
Patvirtintas šių dokumentų vertimas į toms valdžios institucijoms priimtiną kalbą turėtų būti pateiktas kompetentingoms institucijoms paprašius, tačiau tik tinkamai pagrįstais atvejais;
Pakeitimas 15 Pasiūlymas dėl reglamento 31 konstatuojamoji dalis Komisijos siūlomas tekstas (31)
siekiant išvengti atliekų ar prekių vežimo trikdžių esant kompetentingų institucijų nesutarimams dėl šių atliekų ar prekių statuso, būtina nustatyti tokių nesutarimų spren­ dimo procedūrą.
Šiuo atžvilgiu svarbu, kad kompeten­ tingos institucijos pagrįstų savo sprendimus nuostatomis, susijusiomis su šalutinių produktų nustatymu ir nebelai­ kymo atliekomis statusu pagal Direktyvą 2008/98/EB.
Taip pat būtina nustatyti procedūrą, skirtą kompetentingų institucijų nesutarimams dėl to, ar atliekoms turėtų būti taikoma, ar netaikoma pranešimo procedūra, išspręsti.
Siekiant užtikrinti, kad visoje Sąjungoje būtų geriau suderintos sąlygos, kuriomis atliekoms turėtų būti taikoma pranešimo procedūra, Komisija taip pat turėtų būti įgaliota priimti įgyvendinimo aktus, kuriais nustatomi konkrečių atliekų klasifikavimo atitinka­ muose šio reglamento prieduose kriterijai, pagal kuriuos bus nustatoma, ar joms taikoma, ar netaikoma pranešimo procedūra.
Be to, siekiant išvengti klaidingo atliekų, kaip naudotų prekių, deklaravimo ir užtikrinti teisinį aiškumą, Komisijai turėtų būti suteikti įgalioji­ mai priimti įgyvendinimo aktus, kuriais nustatomi naudotų prekių ir atliekų atskyrimo kriterijai, skirti tam tikriems gaminiams, kurių atveju šis skirtumas yra svarbus, ypač juos eksportuojant iš Sąjungos;
Pakeitimas (31)
siekiant išvengti atliekų ar prekių vežimo trikdžių esant kompetentingų institucijų nesutarimams dėl šių atliekų ar prekių statuso, būtina nustatyti tokių nesutarimų spren­ dimo procedūrą.
Šiuo atžvilgiu svarbu, kad kompeten­ tingos institucijos pagrįstų savo sprendimus nuostatomis, susijusiomis su šalutinių produktų nustatymu ir nebelai­ kymo atliekomis statusu pagal Direktyvą 2008/98/EB.
Taip pat būtina nustatyti konkrečių atliekų klasifikavimo šio reglamento prieduose kriterijus ir nustatyti proce­ dūrą, skirtą kompetentingų institucijų nesutarimams dėl to, ar atliekoms turėtų būti taikoma, ar netaikoma pranešimo procedūra, išspręsti.
Be to, siekiant užtikrinti teisinį tikrumą ir išvengti klaidingo atliekų, kaip naudotų prekių, deklaravimo, būtina nustatyti naudotų prekių ir atliekų atskyrimo kriterijus, skirtus tam tikriems gaminiams, kurių atveju šis skirtumas yra svarbus, ypač juos eksportuojant iš Sąjungos;